
NR. SC2010 –
REFERAT

privind pretul local de producere, transport si distributie a energiei termice livrată populaţiei şi a preţului mediu pentru agenţii economici

Prin adresa nr. RE2010-5820/14.10.2010, SC Compania Locală de Termoficare COLTERM SA solicită aprobarea de către Consiliului Local al Municipiului Timişoara a preţului final de producere, transport şi distribuţie a energiei termice livrate populaţiei şi a preţului mediu pentru agenţii economici ca urmare a prevederilor art. I punctul 44 din Ordonanţa de urgenţă nr. 58/26.06.2010, prin care cota cota standard a taxei pe valoarea adăugată este de 24%.

Menţionăm că ultima ajustare a preţurilor locale pentru energia termică a fost aprobată de Consiliul Local prin HCL nr. 5/26.01.2010 şi au avut inclusă cota standard a TVA de 19%. Noile preţuri supuse aprobării Consiliului Local sunt calculate prin deducerea cotei de TVA de 19% din preţurile aprobate prin HCL 5/26.01.2010 la care s-a aplicat cota de TVA de 24%.

Având în vedere prevederile art. 8 alin. 2 lit. (d) din Legea 325/2006 privind serviciul public de alimentare cu energie termica,
PROPUNEM: 

1.     Aprobarea de către Consiliul Local al Municipiului Timişoara,  preţului final de producere, transport şi distribuţie a energiei termice livrată populaţiei şi preţul mediu pentru agenţii economici conform Anexei 1 - exclusiv TVA şi Anexei 2 -inclusiv TVA 24% la proiectul de HCL.

